Roberto Karlos JCh-2018 favoritlari bo‘yicha kutilmagan bayonot berdi

Braziliya termasi sobiq himoyachisi Roberto Karlos Rossiyada bo‘lib o‘tadigan JCh-2018 musobaqasi favoritlarini sanab o‘tdi.
«Germaniya, Ispaniya va Fransiya terma jamoalari bu safargi jahon chempionati favoritlari. Ammo ularning safiga Braziliyani qo‘shib bo‘lmaydi.
Ilgari Braziliya terma jamoasiga qarshi o‘ynaydigan jamoalar bu jamoani yutib bo‘larmikin, degan savolni o‘zlariga berishardi. Hozir esa boshqacha, «Braziliya yuta olarmikin», degan savolni berishmoqda», - deya Karlosning so‘zlarini keltiradi As.